CELEX: 32004R1875
Language: mt
Date: 2004-10-28 00:00:00
Title: Regolament tal-Kummissjoni (KE) Nru 1875/2004 tat- 28 ta' Ottubru 2004 li jemenda l-Annessi II u III għar-Regolament tal-Kummissjoni (KEE) Nru 2377/90 li jistabbilixxi l-proċedura tal-Komunità għat-twaqqif ta' l-ogħla livelli ta' residwu ta' prodotti mediċinali veterinarji f'oġġetti ta' l-ikel li ġejjin mill-annimali b'rabta mas-saliċilat tas-sodju u l-fenvalerat Test b'rilevanza għaż-ŻEE

196               MT           Il-Ġurnal Uffiċjali ta’ l-Unjoni Ewropea                  5.12.2008

32004R1875

29.10.2004                 IL-ĠURNAL UFFIĊJALI TA’ L-UNJONI EWROPEA                        L 326/19

              REGOLAMENT TAL-KUMMISSJONI (KE) Nru 1875/2004

                                    tat-28 ta’ Ottubru 2004

li jemenda l-Annessi II u III għar-Regolament tal-Kummissjoni (KEE) Nru 2377/90
 li jistabbilixxi l-proċedura tal-Komunità għat-twaqqif ta’ l-ogħla livelli ta’ residwu
 ta’ prodotti mediċinali veterinarji f’oġġetti ta’ l-ikel li ġejjin mill-annimali b’rabta
                          mas-saliċilat tas-sodju u l-fenvalerat

                                 (Test b’rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jwaqqaf il-Komunità Ewropea,

Wara li kkunsidrat ir-Regolament tal-Kunsill (KEE) Nru 2377/90 tas-26 ta’ Ġunju 1990
li jistabbilixxi l-proċedura tal-Komunità għat-twaqqif ta’ l-ogħla livelli ta’ residwu ta’
prodotti mediċinali veterinarji f’oġġetti ta’ l-ikel li ġejjin mill-annimali1, u b’mod
partikulari l-Artikolu 3 u t-tielet paragrafu ta’ l-Artikolu 4 miġjubin fih,

Wara li kkunsidrat l-opinjonijiet ta’ l-Aġenzija Ewropea tal-Valutazzjoni tal-Prodotti
Mediċinali, permezz tal-Kumitat għall-Prodotti Mediċinali Veterinarji,

Billi:

(1)      Is-sustanzi kollha li huma farmakoloġikament attivi u li jintużaw fil-Komunità fi
         prodotti mediċinali veterinarji maħsuba għall-amministrazzjoni ta’ l-annimali li
         jipproduċu l-ikel għandha ssir valutazzjoni tagħhom skond ir-Regolament (KEE)
         Nru 2377/90.

(2)      Is-sustanza saliċilat tas-sodju ddaħħlet fl-Anness II għall-ispeċi kollha ta’ l-
         annimali li jipproduċu l-ikel ħlief il-ħut, iżda għal użu topiku biss. Id-dħul għandu
         jitwessa’ biex ikopri l-użu orali fl-annimali bovini u l-ħnieżer, ħlief għall-
         annimali li jipproduċu l-ħalib għall-użu mill-bniedem.

1
         ĠU L 224, 18. 8. 1990, p. 1. Regolament kif emendat l-aħħar bir-Regolament tal-Kummissjoni
         (KE) Nru 1851/2004 (ĠU L 323, 26.10.2004, p. 6).
 ---pagebreak--- 5.12.2008        MT            Il-Ġurnal Uffiċjali ta’ l-Unjoni Ewropea                           197

(3)    L-ogħla livell ta’ residwu proviżorju għall-Fenvalerat jintemm fl-1 ta’ Lulju 2004.
       Kien jaqbel li l-istudji xjentifiċi dwar dik is-sustanza jitħallew ikomplu, u
       għalhekk il-validità ta’ l-ogħla livelli ta’ residwu proviżorji għandha tkun imtawla
       sa l-1 ta’ Lulju 2006.

(4)    Ir-Regolament (KEE) Nru 2377/90 għandu jiġi emendat kif xieraq.

(5)    Għandu jkun hemm perjodu biżżejjed qabel ma jibda jgħodd dan ir-Regolament
       biex l-Istati Membri jkunu jistgħu jagħmlu l-aġġustamenti kollha meħtieġa, fid-
       dawl ta’ dan ir-Regolament, biex il-prodotti mediċinali veterinarji kkonċernati
       jkunu jistgħu jitqiegħdu fis-suq, liema prodotti jkunu kisbu l-awtorizzazzjoni
       meħtieġa skond id-Direttiva 2001/82/KE tal-Parlament Ewropew u l-Kunsill tas-6
       ta’ Novembru 2001 fuq il-kodiċi tal-Komunità dwar il-prodotti veterinarji
       mediċinali2, biex jitqiesu wkoll id-dispożizzjonijiet ta’ dan ir-Regolament.

(6)    Il-miżuri li hemm f’dan ir-Regolament jaqblu ma’ l-opinjoni tal-Kumitat
       Permanenti fuq il-Prodotti Mediċinali Veterinarji.

ADOTTAT IR-REGOLAMENT LI ĠEJ :

                                            Artikolu 1

L-Annessi II u III għar-Regolament (KEE) Nru 2377/90 qed jiġu emendati kif muri fl-
Anness għal dan ir-Regolament.

                                            Artikolu 2

Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-
Ġurnal Uffiċjali ta’ l-Unjoni Ewropea.

Dan għandu jgħodd mill-[niżżel id-data (60 jum wara l-pubblikazzjoni)].

Dan ir-Regolament għandu jorbot fl-intier tiegħu u hu direttament applikabbli fl-Istati
Membri kollha.

Magħmul fi Brussel, .............…

Għall-Kummissjoni
Erkki LIIKANEN
Membru tal-Kummissjoni

2
        ĠU L 311, 28.11.2001, p. 1. Direttiva kif emendate l-aħħar bid-Direttiva 2004/28/KE (ĠU L 136,
        30.4.2004, p. 58).
 ---pagebreak--- 198   MT   Il-Ġurnal Uffiċjali ta’ l-Unjoni Ewropea   5.12.2008

                         ANNESS
 ---pagebreak--- 5.12.2008          MT                                                     Il-Ġurnal Uffiċjali ta’ l-Unjoni Ewropea                                   199

B. Is-sustanza(i) li ġejja(ġejjin) qed titniżżel(jitniżżlu) fl-Anness II (Lista ta’ sustanzi li mhumiex suġġetti għall-ogħla livelli ta’ residwu).

2. Komposti organiċi

Sustanza(i) farmakoloġikament attiva(i)                                                 L-ispeċi ta’ l-annimali
Saliċilat tas-sodju                                                                     Bovini, ħnieżer3

3
         Għal użu orali; mhux biex jintuża f’annimali li minnhom jittieħed il-ħalib għall-konsum mill-bniedem.
4
         L-MRLs proviżorji jiskadu fl-1 ta’ Lulju 2006.
 ---pagebreak--- 200                 MT                                                    Il-Ġurnal Uffiċjali ta’ l-Unjoni Ewropea                                                       5.12.2008

Ċ.Is-sustanza(i) li ġejja(ġejjin) qed titniżżel(jitniżżlu) fl-Anness III (Lista ta’ sustanzi farmakolġikament attivi li jintużaw fi prodotti mediċinali veterinarji li
għalihom diġà ġew stabbiliti l-ogħla livelli ta’ residwu proviżorji).

2. Aġenti antiparasitiċi
2.2. Aġenti li jaħdmu kontra l-ektoparasiti
2.2.3. Piretrojdi

Sustanza(i) farmakoloġikament attiva(i)                                               L-Ispeċi ta’ l-annimal                                        Tessuti mmirati
                                              Residwu li jimmarka                                                                         MRLs
Fenvalerat4                                   Fenvalerat (is-somma ta’ l-isomeri      Bovini                                            25 µg/kg    Muskoli
                                              RR, SS, RS u SR)
                                                                                                                                       250 µg/kg    Xaħam
                                                                                                                                        25 µg/kg    Fwied
                                                                                                                                        25 µg/kg    Kliewi
                                                                                                                                        40 µg/kg    Ħalib